**HAVNERÅDSMØDE 24.11.22 – ÅRLIGT MØDE MED POLITISK DELTAGELSE**

MØDEDELTAGERE:  
Keld Larsen – Klintholm Havn, Per Vesterholm – Præstø Havn, Jens Olav Hansen - Præstø Havn,   
Jørgen Rasmussen – Kalvehave Havn, Niels Mikkelsen – Vordingborg Nordhavn, Kirsten Guntofte – Masnedsund Havn, Anders Christiansen – Stege Havn  
Anders J. Andersen, Jesper Adler, Ronni Lykkehus, Simon Lohse, Anja Valhøj og Betina Nymand.  
FRAVÆRENDE:   
Thor Simony – Hårbølle Havn. Bogø Havn og Skåninge Bro ønsker ikke at deltage i Havnerådet.

1. **Velkomst**  
   Kirsten Guntofte, Formand for Havnerådet bød velkommen – kort præsentationsrunde.
2. **Økonomi i Klintholm**  
   Simon Lohse gennemgik lejeindtægterne for vindmøllevirksomhederne.   
   Der var efterfølgende dialog om garnhuset og fiskernes faciliteter. Der er forskellige opfattelser af, hvad der er sket i processen omkring faciliteter til fiskerne i Klintholm Havn. Der er via Fiskerifonden givet et tilskud til ny lossekaj, bølgebryder og en sammenbygning af de eksisterende garnhuse, eller en nybygning, hvor der er afsat 100 m2 til havnefogeden og som fiskerne kan flytte ind i. Fiskerne er uforstående over for, at dette byggeri endnu ikke er påbegyndt.

Der er ligeledes opstået skader i erhvervshavnen efter der er bygget ny læmole. Konsekvensen heraf blev drøftet, hvilket giver store udfordringer for de fiskefartøjer der ligger i havnen. Sand ses skyllet væk ved spuns.  
Anja Valhøj orienterede om processen og årsagen til det lange forløb. Der foreligger en politisk beslutning om prioriteringen.

Klima- og Teknikudvalget besluttede i juni 2022 at udsætte sagen om faciliteterne til fiskerne til genoptagelse om maksimalt to år.

Politikerne tilkendegiver, at det kunne give mening at undersøge om den økonomiske situation ser bedre ud til foråret, og indhente nye tilbud på stål hal til fiskerne. Keld oplyser, at der er alene behov for en isoleret, uopvarmet stål hal med port og indlagt strøm, men uden yderligere faciliteter. Formanden inddrages i udformning. Keld oplyser, at der er seks aktive fiskere i Klintholm Havn, som skal anvende faciliteterne.

Regnskaber for de enkelte havne udsendes sammen med referatet. Ved spørgsmål til regnskaberne kan Anja Valhøj kontaktes.

1. **Betalingsanlæg Klintholm**  
   Der blev på mødet givet en status på indkøbt materiel. Administrationen er i gang med at undersøge hvilket betalingssystem der er optimalt at anvende og er i løbet kontakt med  
   FLID (Foreningen af Lystbådehavne i Danmark) om en mulig fælles løsning med øvrige havne i Danmark.
2. **Hvad er politikken omkring el og betaling.**  
   Kommunalbestyrelsen har på deres møde den 23. november 2022 besluttet taksterne for 2023, som betyder, at der fremadrettet betales el efter forbrug og dette ikke længere er inkluderet i prisen, som var tilfældet i 2022.
3. **Organisering:**

Det nuværende Havneråd ønsker samme sammensætning som nu og ønsker ikke en udvidelse med fagpersoner fra forskellige organisationer. Der er ønske om selv at kunne udpege en formand. Sammensætningen foreslås udvidet med Havnechefen (Anja), Formand og Næstformand i Klima og Teknik Udvalget.

Havnerådet ønsker ikke, at Havnens Venner indgår i Strategiplan for havnene og mener ikke, at de endnu har nået at kunne arbejde og fungere optimalt som Havneråd, af forskellige årsager, og vil gerne i langt højere grad fungere som sparringspartner. Relevante fagpersoner fra forskellige organisationer kan inviteres til møder i Havnerådet ved relevante emner. Der var opfordring til, at citymanegers indtænkes som en del af Havneråd eller Havneudvalg, så by og havn bindes sammen.

Havnerådet mener, at formålet der er beskrevet i udkastet (Strategiplanen), har det rette indhold og at Havnerådet fortsat bør være brugernes talerør overfor havneteamet og være en tænketank, der skal udvikle Vordingborgs Lystbådehavne på det strategisk niveau.

1. **Præsentation af mulig markedsføring/ Jørgen Rasmussen**JørgenRasmussen præsenterede en dronefilm, udarbejdet af en frivillig med relation til Kalvehave Havn og holdt efterfølgende et oplæg og mulige emner til droneoptagelser fra ”havnens hverdag og modtagelse”. Betina Nymand fortalte kort om de igangværende tværgående projekter for kommunikation og markedsføring med drone og video i Vordingborg Kommune. Administrationen takker for oplægget og inspirationen.
2. **Eventuelt**  
   Havnerådet takkede Jens Olav (Præstø Havn) for indsatsen. Per Vesterholm har overtaget Jens Olavs plads som formand for Havneudvalget i Præstø.

Keld Larsen stillede spørgsmål til manglende svar på spørgsmål om trappe til vinterbaderne. Administrationen vender tilbage.

Der blev stillet spørgsmål til, om puljen på 400.000 kr. til havneudvalgene kan anvendes. Puljen var en del af budgettet i nogle år og er ikke en fast post. De resterende midler for den enkelte havn kan disponeres af det lokale havneudvalg indtil udgangen af 2022. Ikke brugte midler søges overført til 2023, men der er ikke sikkerhed herfor.

27.11.2022/beny